text: যশোর জুট ইন্ডাস্ট্রিজ লিমিটেড বাংলাদেশের যশোর জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
  
  অবস্থান 
  এই পাটকলটি বাংলাদেশের দক্ষিণাঞ্চলের খুলনা বিভাগের যশোর জেলার নোয়াপাড়া শিল্পাঞ্চলে অবস্থিত।
  
  ইতিহাস 
  এই শিল্প প্রতিষ্ঠানটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
  
  অবকাঠামো 
  এই বৃহদায়তন শিল্প-কমপ্লেক্সটি ৭৯.৬৩ একর জায়গা জুড়ে অবস্থিত।
  
  কর্মরত শ্রমিক ও ব্যবস্থাপনা 
  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনুর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
  
  উৎপাদন ক্ষমতা 
  এই মিলে রয়েছে ৩১০ হেসিয়ান, ১০০ সেকিং ও ৫৬ সিবিসি লুম এবং গড়ে এর মাসিক উৎপাদন ক্ষমতা ২৮৪ মেট্রিক টন হেসিয়ান, ৩৯৬ মেট্রিক টন সেকিং ও ১১৫ মেট্রিক টন সিবিসি লুম।
  
  উৎপাদিত পণ্য 
   কাপড়
   থলে।
  
  আরও দেখুন 
   বাংলাদেশ পাটকল করপোরেশন;
   বাংলাদেশের পাটকলগুলোর তালিকা।
  
  তথ্যসূত্র
  
  বহি:সংযোগ 
   যশোর জুট ইন্ডাস্ট্রিজ লিমিটেড - বাংলাদেশ পাটকল করপোরেশন'এর তথ্য বাতায়নে।
  
  বিষয়শ্রেণী:১৯৬৭-এ প্রতিষ্ঠিত
  বিষয়শ্রেণী:বাংলাদেশের পাটকল
title: যশোর জুট ইন্ডাস্ট্রিজ লিমিটেড